techiaith/cofnodycynulliad_en-cy huggingface dataset:
English: Thank you very much for those comments. I welcome the tone and the content of the contribution, and I just add my support to the initiatives that M-Sparc are doing in Ynys Môn. I think they really are leading the way in the application of innovation, from a project of theirs I'm recently aware of in hydroponics in food production, but also, I think, particularly exciting is their use of LoRaWAN, which is low-frequency gateways that can be adapted to bring the 'internet of things' agenda to life. So, they've done some very good work there on simple things like farm gates, to help farmers with real-time intelligence to help them manage their livestock and their land, and the Patrwm project in a number of town centres across north Wales, where they're able to monitor in real time the number of people coming to town centres. This has been stemming from a project that began in Cardigan, where Councillor Clive Davies, the current mayor of Cardigan, has done excellent work, working with local traders to use the free broadband signals that have been funded to get data to help the shopkeepers understand where people are coming from, what times of day they're coming for, are they responding to events. I think the challenge now is to use that data to drive policy. So, it's great to get the data, but now we need to understand what the data is telling us that further brings about innovation and change. I think M-SParc are to be hugely commended for the leadership they've shown in this, and there's much more they can contribute to getting this agenda mainstreamed across Wales.
Welsh: Diolch yn fawr am y sylwadau yna. Croesawaf naws a chynnwys y cyfraniad, ac rwyf innau hefyd yn cefnogi'r mentrau y mae M-Sparc yn eu cynnal yn Ynys Môn. Rwy'n credu eu bod yn arwain y ffordd o ran arloesedd, o brosiect o'u heiddo yr wyf yn ymwybodol ohono'n ddiweddar mewn hydroponeg wrth gynhyrchu bwyd, ond hefyd, rwy'n credu, rhywbeth arbennig o gyffrous yw eu defnydd o LoRaWAN, sef pyrth amledd isel y gellir eu haddasu i ddod â'r agenda 'rhyngrwyd pethau' yn fyw. Felly, maen nhw wedi gwneud gwaith da iawn yn hynny o beth ar bethau syml fel gatiau fferm, i helpu ffermwyr gyda deallusrwydd amser real i'w helpu i reoli eu da byw a'u tir, a'r prosiect Patrwm mewn nifer o ganol trefi ar draws y gogledd, lle maen nhw'n gallu monitro mewn amser real nifer y bobl sy'n dod i ganol trefi. Mae hyn wedi deillio o brosiect a ddechreuodd yn Aberteifi, lle mae'r Cynghorydd Clive Davies, maer presennol Aberteifi, wedi gwneud gwaith rhagorol, gan weithio gyda masnachwyr lleol i ddefnyddio'r signalau band eang am ddim sydd wedi'u hariannu i gael data i helpu'r siopwyr i ddeall o ble mae pobl yn dod, pa adegau o'r dydd y maen nhw'n dod, a ydyn nhw yn ymateb i ddigwyddiadau. Credaf mai'r her yn awr yw defnyddio'r data hynny i ddylanwadu ar bolisïau. Felly, mae'n wych cael y data, ond nawr mae angen i ni ddeall beth y mae'r data'n ei ddweud wrthym ni sy'n arwain at arloesi a newid ymhellach. Rwy'n credu y bydd M-SParc i'w canmol yn fawr am yr arweinyddiaeth y maen nhw wedi'i dangos yn hyn o beth, ac mae llawer mwy y gallan nhw ei gyfrannu at brif ffrydio'r agenda hon ledled Cymru.
English: Item 6 on the agenda is the LCM on the United Kingdom Internal Market Bill, which has been postponed until 8 December.
Welsh: Eitem 6 ar yr agenda yw'r Cynnig Cydsyniad Deddfwriaethol ar Fil Marchnad Fewnol y Deyrnas Unedig, sydd wedi'i ohirio tan 8 Rhagfyr.
English: Item 7 is a debate on the second annual report of the president of the Welsh Tribunals. I call on the Counsel General and Minister for European Transition to move that motion - Jeremy Miles.
Welsh: Eitem 7 yw dadl ar ail adroddiad blynyddol llywydd Tribiwnlysoedd Cymru. Galwaf ar y Cwnsler Cyffredinol a'r Gweinidog Pontio Ewropeaidd i gynnig y cynnig hwnnw - Jeremy Miles.
English: Thank you, Deputy Presiding Officer. I am very pleased that we're staging this debate on the second annual report of the president of Welsh Tribunals, which covers the financial year 2019-20. This is the first debate that we've had on these annual reports published by the president. His first annual report covered the period 2017 to March 2019, and in that report, the president, in his own words, said that 'We are at the commencement of a journey towards providing for Wales a tribunal system which is modern, flexible, capable of responding to the reasonable needs of all tribunal users'. Sir Wyn Williams is the first to undertake the role of president of Welsh Tribunals. His appointment is extremely important to Wales, not only in terms of the legal guidance and the wealth of experience that he brings to the role, but also because this is the first high-level judicial appointment since 1830 relating to Wales only. We must bear in mind, in terms of the tribunals we have, that we have a judiciary in Wales that, although small in size, is entirely separate to the English judiciary in this sense. Before I muse briefly on the annual report, I'm sure Members would wish to join with me in thanking Sir Wyn for his commitment to the role of president of the Welsh Tribunals. I'm also sure that Members will wish to join with me in congratulating Sir Wyn on his appointment as chair of the UK Government inquiry into the Horizon ICT system of the Post Office. Clearly, there is great respect for him in Government in Wales and in Westminster.
Welsh: Diolch ichi, Ddirprwy Lywydd. Dwi'n hynod falch ein bod ni'n cynnal y ddadl hon ar ail adroddiad blynyddol llywydd Tribiwnlysoedd Cymru, adroddiad sy'n cwmpasu'r flwyddyn ariannol 2019-20. Hon yw'r ddadl gyntaf inni gael ar yr adroddiadau blynyddol sy'n cael eu cyhoeddi gan y llywydd. Roedd ei adroddiad blynyddol cyntaf fe yn cwmpasu'r cyfnod o 2017 i fis Mawrth 2019, ac yn yr adroddiad hwnnw gwnaeth y llywydd yn ei eiriau ei hun ddweud ein bod ni 'yn cychwyn ar daith tuag at gyflwyno system dribiwnlysoedd fodern a hyblyg i Gymru - system a fydd yn gallu ymateb i anghenion rhesymol y rheini sy'n defnyddio'r tribiwnlysoedd'. Syr Wyn Williams yw'r cyntaf i ymgymryd â swydd llywydd Tribiwnlysoedd Cymru. Mae ei benodiad e yn un hynod bwysig i Gymru, nid yn unig o safbwynt yr arweiniad cyfreithiol a'r cyfoeth o brofiad sy'n dod gydag ef i'r rôl, ond hefyd oherwydd mai dyma'r penodiad barnwrol ar lefel uchel cyntaf ers 1830 sy'n ymwneud â Chymru yn unig. Rhaid inni gofio, o ran ffurf y tribiwnlysoedd sydd gyda ni, y ceir yma yng Nghymru farnwriaeth sydd, er ei bod hi'n fach o ran maint, yn gwbl neilltuedig o ran barnwriaeth Lloegr ar lefel y dyfarniad cyntaf. Cyn i fi fyfyrio ychydig ar yr adroddiad blynyddol, dwi'n siŵr y bydd Aelodau am ymuno â mi i ddiolch i Syr Wyn am ei ymrwymiad i swydd llywydd Tribiwnlysoedd Cymru. Dwi hefyd yn siŵr y bydd Aelodau am ymuno â fi i longyfarch Syr Wyn ar ei benodiad fel cadeirydd ymchwiliad Llywodraeth y Deyrnas Unedig i system dechnoleg gwybodaeth Horizon Swyddfa'r Post. Mae'n amlwg bod parch iddo yn y Llywodraeth yma yng Nghymru ac yn San Steffan.
English: I think this is a timely moment to be discussing how we dispense justice in Wales, and I'm sure, Counsel General, you will agree that justice is not easily available or timely or cheap to access, and I wanted to particularly talk about how we could improve access for tenants to justice where they've got landlords who are breaching the law. I've got lots of cases where landlords have been disapplied as appropriate licensees, where electrical certificates have not been forthcoming, gas appliance certificates ditto. And by the time anybody could ever get into a court to get it heard, the tenants have moved on and the problem has been inherited by new tenants. So, I wondered if it's possible to consider setting up a Welsh housing court dedicated to these issues so that that might be able to free up a bit more time in the main courts for criminal matters. I'm wondering if you could just say anything about that.
Welsh: Rwy'n credu mai dyma'r adeg amserol i drafod sut yr ydym yn dosbarthu cyfiawnder yng Nghymru, ac rwy'n siŵr, Cwnsler Cyffredinol, y byddwch yn cytuno nad yw cyfiawnder ar gael yn hawdd nac yn amserol nac yn rhad, ac roeddwn eisiau siarad yn benodol am sut y gallem ni ei gwneud hi'n haws i denantiaid gael cyfiawnder pan fo ganddyn nhw landlordiaid sy'n torri'r gyfraith. Mae gennyf i lawer o achosion lle tynnwyd y drwydded oddi ar landlordiaid, lle na chafwyd tystysgrifau trydanol, lle nad oedd tystysgrifau cyfarpar nwy yn bodoli. Ac erbyn i unrhyw un allu mynd i'r llys a chael gwrandawiad, mae'r tenantiaid wedi symud ymlaen ac mae'r broblem wedi'i hetifeddu gan denantiaid newydd. Felly, tybed a yw'n bosibl ystyried sefydlu llys tai yng Nghymru sy'n ymroddedig i'r materion hyn fel y gallai hynny ryddhau ychydig mwy o amser yn y prif lysoedd ar gyfer materion troseddol. Tybed a wnewch chi ddweud unrhyw beth am hynny.
English: I therefore call on the Counsel General to respond to the debate.
Welsh: Galwaf, felly, ar y Cwnsler Cyffredinol i ymateb i'r ddadl.
English: So, thank you to everyone for their contributions, and thank you to Sir Wyn once again for his work.
Welsh: Felly, diolch yn fawr iawn i bawb am eu cyfraniadau, a diolch i Syr Wyn unwaith eto am ei waith.
English: The proposal is to agree the motion. Does any Member object? [ Objection.] Yes, there is an objection and I will, therefore, defer voting until voting time.
Welsh: Y cwestiwn, felly, yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Oes, felly, mae yna wrthwynebiad, ac fe fyddaf i'n gohirio'r bleidlais tan y cyfnod pleidleisio.
English: I'm given to understand that there was an issue with interpretation, but that that has now been resolved.
Welsh: Dwi ar ddeall fod yna broblem gyda'r cyfieithu wedi bod, ond fod hynny wedi cael ei gywiro erbyn hyn.
English: I understand that there has been a translation issue. If Members using the translation have understood what I've just said in Welsh, can you indicate on Zoom that you're hearing the translation? Yes, I can see that, so we can proceed in both Welsh and English with some confidence.
Welsh: Rwy'n deall bod problem cyfieithu wedi bod. Os yw Aelodau sy'n defnyddio'r cyfieithiad wedi deall yr hyn yr wyf newydd ei ddweud yn Gymraeg, a wnewch chi ddweud ar Zoom eich bod yn clywed y cyfieithiad? Ie, gallaf weld hynny, felly gallwn fwrw ymlaen yn Gymraeg ac yn Saesneg gyda rhywfaint o hyder.
English: So, we will move to the statement by the First Minister on coronavirus and the December restrictions, and I call on the First Minister to make that statement - Mark Drakeford.
Welsh: Reit, felly, awn ni at y datganiad gan y Prif Weinidog ar y coronafeirws a'r cyfyngiadau mis Rhagfyr, a dwi'n galw ar y Prif Weinidog i wneud y datganiad hwnnw - Mark Drakeford.
English: Thank you very much, Llywydd. On Friday, we will strengthen our regulations in response to an increase in coronavirus cases in Wales. A written statement was issued yesterday drawing Members' attention to these new rules. This afternoon, I will provide further information to explain the background and why we must act now. Briefly, the virus is still spreading quickly in Wales, and we must react in order to reduce the pressure on the health service as we prepare for the Christmas period. Last month's firebreak was successful in reducing case numbers across Wales, but there's no getting away from the fact that numbers are increasing once again, as we have seen across the UK, in Europe and globally.
Welsh: Diolch yn fawr, Llywydd. Ddydd Gwener, byddwn yn cryfhau ein rheolau mewn ymateb i'r cynnydd mewn achosion coronafeirws yng Nghymru. Cyhoeddwyd datganiad ysgrifenedig ddoe yn tynnu sylw'r Aelodau at y rheolau newydd. Prynhawn yma, byddaf yn rhoi mwy o wybodaeth i esbonio'r cefndir a phaham fod angen gweithredu nawr. Yn gryno, mae'r feirws yn dal i ledaenu'n gyflym yng Nghymru, ac mae'n rhaid inni ymateb er mwyn lleihau'r pwysau ar y gwasanaeth iechyd wrth inni baratoi am gyfnod y Nadolig. Buodd y toriad brys mis diwethaf yn llwyddiannus yn dod â nifer yr achosion i lawr ar draws Cymru. Ond does dim osgoi'r ffaith bod y niferoedd yn cynyddu unwaith eto, fel y gwelsom ar draws y Deyrnas Unedig, a ledled Ewrop a'r byd cyfan.
English: Thank you to Adam Price. I recognise the fact that Plaid Cymru have been supportive in terms of many of the difficult decisions that have faced us here in Wales.
Welsh: Diolch i Adam Price. Wrth gwrs, dwi'n cydnabod y ffaith bod Plaid Cymru wedi bod yn gefnogol ar y siwrnai o ddewisiadau anodd sydd wedi ein hwynebu ni yma yng Nghymru.
English: Well, Llywydd, I agree with David Rowlands that, of course, the industry would rather be trading than relying on the help that they can receive from Government - of course they would - and we wish they were too. But where I profoundly disagree with him is in his suggestion that coronavirus is a disease that can be dealt with by targeted measures. The very earliest lessons for public health were learned in the cholera outbreaks of nineteenth-century Merthyr Tydfil. If one person gets cholera, that cholera spreads to everybody. If just a minority of people act irresponsibly and selfishly, coronavirus doesn't distinguish between them and people who are following the rules. Coronavirus spreads to everybody, and that's why you have to deal with it on a population-wide basis. That is the decision of all governments across the United Kingdom and, indeed, governments right across the world. And the idea that this is a virus that can be simply dealt with by separating out some people from everybody else, it just profoundly misunderstands the nature of the epidemiology. It simply wouldn't work; it doesn't protect the people who follow the rules. We have to do it in the way that we are doing it, and that puts us, sadly, in the mainstream of the way in which countries across the globe are having to respond to this awful disease.
Welsh: Wel, Llywydd, rwy'n cytuno â David Rowlands y byddai'n well gan y diwydiant, wrth gwrs, fasnachu na dibynnu ar y cymorth y gallan nhw ei gael gan y Llywodraeth - wrth gwrs y byddai - a byddai'n dda gennym ninnau pe bydden nhw hefyd. Ond ble yr wyf yn anghytuno'n llwyr ag ef yw ei awgrym bod coronafeirws yn glefyd y gellir ymdrin ag ef drwy fesurau wedi'u targedu. Dysgwyd y gwersi cynharaf un ar gyfer iechyd y cyhoedd yn yr achosion o golera ym Merthyr Tudful yn y bedwaredd ganrif ar bymtheg. Os bydd un person yn cael colera, mae'r colera hwnnw yn ymledu i bawb. Os bydd dim ond lleiafrif o bobl yn ymddwyn yn anghyfrifol ac yn hunanol, nid yw coronafeirws yn gwahaniaethu rhyngddyn nhw a phobl sy'n dilyn y rheolau. Mae coronafeirws yn lledaenu i bawb, a dyna pam y mae'n rhaid i chi ymdrin ag ef ar draws y boblogaeth gyfan. Dyna benderfyniad pob llywodraeth ar draws y Deyrnas Unedig ac, yn wir, llywodraethau ledled y byd. Ac mae'r syniad bod hwn yn feirws y gellir ymdrin ag ef drwy wahanu rhai pobl oddi wrth bawb arall, yn camddeall natur yr epidemioleg yn llwyr. Ni fyddai'n gweithio o gwbl; nid yw'n amddiffyn y bobl sy'n dilyn y rheolau. Mae'n rhaid i ni ei wneud yn y modd yr ydym ni yn ei wneud, ac mae hynny'n ein rhoi ni, yn anffodus, ym mhrif ffrwd y modd y mae gwledydd ledled y byd yn gorfod ymateb i'r clefyd ofnadwy hwn.
English: I have very many Members wishing to question the First Minister. If I can remind everybody now to keep their questions succinct, then I can get through as many names as possible. Andrew R.T. Davies.
Welsh: Mae gennyf lawer iawn o Aelodau sy'n dymuno holi'r Prif Weinidog. Os gaf i atgoffa pawb yn awr i gadw eu cwestiynau yn gryno, yna gallaf gynnwys cynifer o enwau â phosibl. Andrew R.T. Davies.
English: Well, Llywydd, no doubt the Member is one of those who will be looking for evidence, and he could look for evidence in those parts of England where his party has already instituted restrictions of this sort for many, many weeks, and I don't think he has evidence of large-scale public unrest or of the problem being moved wholesale elsewhere. We did indeed talk to enforcement agencies. They will respond to the rules that the Welsh Government puts in place. The key thing, surely, is for every one of us who has any form of influence at all to use that influence to explain to people why breaking the law and acting in the way that the Member has described would be to put themselves, and other people who matter most to them, at risk. The best answer is not to need to enforce a rule because it's being broken, but to try to use our voices to explain to people why it is in their interest, and in the interests of everybody else, to do what is being asked of them. People in Wales have done that, I think, fantastically over the period of the coronavirus crisis. We need to ask people to go on doing that as we move into next year. With new possibilities that we know are coming our way, now is not the moment to throw in the towel and to assume that people in Wales will not be prepared to act in a way that helps us all to prevent this virus from continuing to escalate away from us, with all the difficulties and damage that we know that that would cause.
Welsh: Wel, Llywydd, mae'n siŵr bod yr Aelod yn un o'r rhai a fydd yn chwilio am dystiolaeth, a gallai chwilio am dystiolaeth yn y rhannau hynny o Loegr lle mae ei blaid ef eisoes wedi gosod cyfyngiadau o'r math hwn am lawer iawn o wythnosau, ac nid wyf i'n credu bod ganddo dystiolaeth o aflonyddwch cyhoeddus ar raddfa fawr nac o'r broblem yn cael ei symud yn gyfan gwbl i fannau eraill. Fe wnaethom yn wir siarad â'r asiantaethau gorfodi. Byddan nhw yn ymateb i'r rheolau y mae Llywodraeth Cymru yn eu rhoi ar waith. Y peth allweddol, siawns, yw i bob un ohonom ni sydd ag unrhyw fath o ddylanwad o gwbl ddefnyddio'r dylanwad hwnnw i esbonio i bobl pam y byddai torri'r gyfraith a gweithredu yn y modd y mae'r Aelod wedi ei ddisgrifio yn rhoi eu hunain, a phobl eraill sydd bwysicaf iddynt, mewn perygl. Yr ateb gorau yw peidio â gorfod gorfodi rheol oherwydd ei bod yn cael ei thorri, ond ceisio defnyddio ein lleisiau i esbonio i bobl pam y mae er eu budd hwy, ac er budd pawb arall, i wneud yr hyn y gofynnir iddyn nhw ei wneud. Mae pobl yng Nghymru wedi gwneud hynny, yn fy marn i, yn wych dros gyfnod yr argyfwng coronafeirws. Mae angen i ni ofyn i bobl barhau i wneud hynny wrth i ni symud i'r flwyddyn nesaf. Gyda phosibiliadau newydd y gwyddom eu bod yn dod i'n cyfeiriad, nid dyma'r adeg i roi'r ffidil yn y to a thybio na fydd pobl yng Nghymru yn barod i weithredu mewn ffordd sy'n ein helpu ni i gyd i atal y feirws hwn rhag parhau i waethygu o'n gafael, gyda'r holl anawsterau a difrod y gwyddom y byddai hynny yn eu hachosi.
English: First Minister, I fully support the actions of the Government, and it is difficult, and there are many people out there who have raised questions on this matter, and when you explain to them the real reason behind it, they have an understanding of why we have taken these actions. But I want to focus on the hotel sector, if I can, at the moment. Clearly, hotels are being also impacted upon in this. My hotels, in my constituency, many of them are saying that, actually, they're having cancellations for lunches and dinners as a consequence. Can you ensure that the package you're putting together is actually going to also be available before January, because this has always been the peak time for many of those businesses to actually build up their cash reserves for the year? Waiting until January for the application to come in means that they're going to have some struggling during the next month, as they try and survive until January. So, can you look very carefully at how you can help those businesses, and can you also clarify for them what you mean by room service, because room service can provide food and possibly drinks beyond 6 o'clock? And I want to know - . People coming into hotels are often coming in late, and they're working people, many times, during the week. They've been out in work, they're coming back, they want to relax, they want to rest, and they want to be able to have the opportunity to have food when they come back in.
Welsh: Prif Weinidog, rwy'n llwyr gefnogi camau gweithredu y Llywodraeth, ac mae yn anodd, ac mae llawer o bobl o'r tu allan wedi codi cwestiynau ar y mater hwn, a phan eglurwch chi wrthyn nhw y gwir reswm y tu ôl iddo, mae ganddyn nhw ddealltwriaeth o pam yr ydym ni wedi cymryd y camau hyn. Ond rwyf eisiau canolbwyntio ar y sector gwestai, os caf i, ar hyn o bryd. Yn amlwg, mae hyn hefyd yn effeithio ar westai. Mae fy ngwestai i, yn fy etholaeth i, llawer ohonyn nhw'n dweud eu bod nhw, mewn gwirionedd, yn gweld ciniawau a phrydau bwyd yn cael eu canslo o ganlyniad i hyn. A allwch chi sicrhau y bydd y pecyn yr ydych chi'n ei lunio hefyd ar gael cyn mis Ionawr, oherwydd mae'r cyfnod hwn bob amser wedi bod y brif adeg i lawer o'r busnesau hynny gronni eu cronfeydd arian wrth gefn ar gyfer y flwyddyn? Mae aros tan fis Ionawr i'r cais gael ei gyflwyno yn golygu eu bod yn mynd i'w chael hi'n eithaf anodd yn ystod y mis nesaf, wrth iddyn nhw geisio goroesi tan fis Ionawr. Felly, a wnewch chi edrych yn ofalus iawn ar sut y gallwch chi helpu'r busnesau hynny, ac a wnewch chi hefyd egluro wrthyn nhw beth yr ydych chi'n ei olygu wrth wasanaeth ystafell, oherwydd gall gwasanaeth ystafell ddarparu bwyd ac efallai diodydd y tu hwnt i 6 o'r gloch? Ac rwyf i eisiau gwybod - . Mae pobl sy'n dod i westai yn aml yn cyrraedd yn hwyr, ac maen nhw'n bobl sy'n gweithio, yn aml iawn, yn ystod yr wythnos. Maen nhw wedi bod allan yn y gwaith, maen nhw'n dod yn ôl, maen nhw eisiau ymlacio, maen nhw eisiau gorffwys, ac maen nhw eisiau gallu cael y cyfle i gael bwyd pan fyddan nhw'n dod yn ôl i mewn.